《梅梢雪 天寒有忆沈二》
清代·梁鼎芬

天寒日落。佳人翠袖惊初薄。当时笑共弹金鹊。漂泊如今，手懒时情恶。

别来虚掩苔花阁。无聊细拣银瓶药。恹恹只恐颜非昨。

立尽风前，莫问青禽诺。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。